Document ID: /fineweb-2-swissfilter-quality_10-filterrobots/filtered/02819.jsonl.gz/17

Muka Isusova - scenski prikaz mladih HKM Aargau
Nakon višemjesečnih uvježbavanja «Muke Isusove» tj. scenskog prikaza posljednjih dana Isusova života na zemlji mladi naše Misije uprizorili su ovaj zahtjevni komad na četiri mjesta. Prvi nastup su imali u crkvi sv. Karla u Luzernu, 7. travnja 2019. Drugi i treći nastup na Cvjetnicu u Buchsu i Wettingenu, te na Veliki petak u Zürichu u crkvi sv. Josipa.
U izvrsnoj dramaturgiji mladi glumci amateri su kao pravi profesionalci odigrali scene Posljednje večere, Getsemanskog vrta, suđenja pred Vijećem, Judino vješanje, suđenje pred Pilatom i scena Isusova razapinjana na križu. Promatrajući ove scenske prikaze vjernici su bili bez daha i na trenutke su se mogli čuti uzdasi i plač.
Ovim putem zahvaljujem svima koji su sudjelovali u ovom nesvakidašnjem projektu mladih u korizmeno vrijeme. Na poseban način hvala mladima. A oni obećaše i dogodine će nastaviti s prikazom Muke Isusove.